Legal Document

Category: 1701

Text:
6. ΝΟΜΟΣ υπ΄ αριθ. 3818 της 28 Φεβρ. /7 Μαρτ. 1958 (ΦΕΚ Α΄  36) Περί επεκτάσεως των περί νοσηλείας εις Νοσηλευτικόν Ίδρυμα Μετοχικού .  Ταμείου Στρατού διατάξεων του Α.Ν. 1137/46 και εις τους Αξιωματικούς και Αρχισμηνίας της Βασιλικής Αεροπορίας και τας οικογενείας αυτών και άλλων διατάξεων. Άρθρ.1.-1.Η υπό του άρθρ. 2 του Α.Ν. 1137/46 «περί κυρώσεως και κωδικοποιήσεως των διατάξεων των αφορωσών το Νοσηλευτικόν Ίδρυμα Μετοχικού Ταμείου Στρατού» παρεχομένη εκ μέρους του Ιδρύματος νοσηλευτική περίθαλψις και λοιπαί εν γένει ιατρικαί αντιλήψεις επεκτείνονται και εις τους μετόχους και μερισματούχους του Μετοχικού Ταμείου Βασιλικής Αεροπορίας (Μ.Τ.Β.Α.) αντιστοίχων βαθμών ήτοι τους εν ενεργεία, αποστρατεία και πολεμικαίς καταστάσεσιν Αξιωματικούς και Αρχισμηνίας και τα μέλη των οικογενειών αυτών. 2.Αι σχετικαί διατάξεις των άρθρ. 2 και 10 του ιδίου  ως  άνω  Α.Νόμου  αι  καθορίζουσαι  τα  των  δικαιωμάτων και υποχρεώσεων των λοιπών δικαιούχων του Νοσηλευτικού Ιδρύματος Μετοχικού Ταμείου Στρατού (Ν.Ι.Μ.Τ.Σ.), εφαρμόζονται αναλόγως και ως προς τους εν τη προηγουμένη παραγράφω αναφερομένους στρατιωτικούς της Βασιλικής Αεροπορίας και τας οικογενείας αυτών. Άρθρ.2.-1.Αι διατάξεις του άρθρ. 14 του αυτού ως άνω Α.Νόμου αι καθορίζουσαι τας δαπάνας νοσηλείας των εν αυτώ αναφερομένων Αξιωματικών και Ανθυπασπιστών των δικαιουμένων νοσηλείας εις βάρος του Δημοσίου, ως και η παρ. IV του άρθρ. 10, περί κρατικής επιχορηγήσεως, εφαρμόζονται αναλόγως και δια τους εν τω προηγουμένω άρθρω αναφερομένους στρατιωτικούς της Βασιλικής Αεροπορίας και τας οικογενείας αυτών, επιβαρυνομένου αναλόγως του προϋπολογισμού του Υπουργείου Εθνικής Αμύνης (Γενικού Επιτελείου Αεροπορίας). 2.Αι σχετικαί πιστώσεις νοσηλείας και κρατικής επιχορηγήσεως δια τους εκ της Βασιλικής Αεροπορίας δικαιουμένους νοσηλευτικής περιθάλψεως και ιατρικών εν γένει αντιλήψεων, αναγράφονται ετησίως υπό ίδιον κεφάλαιον και ίδια άρθρα του προϋπολογισμού του Υπουργείου Εθνικής Αμύνης (Γενικού Επιτελείου Αεροπορίας). Η αναλογία των πιστώσεων τούτων εν σχέσει προς τας αναγραφομένας εις τον προϋπολογισμόν του Γενικού Επιτελείου Στρατού δεν δύναται να είναι κατωτέρα του ποσοστού του καθοριζομένου δια το Μετοχικόν Ταμείον Βασιλικής Αεροπορίας εις την δυνάμει του άρθρ. 2 του Νόμ. 2141/39 «περί καθορισμού ενιαίων κρατήσεων υπέρ Μετοχικών Ταμείων Στρατού, Ναυτικού και Αεροπορίας» εκδιδομένην απόφασιν του Υπουργού των Οικονομικών, την αφορώσαν την κατανομήν του κοινού πόρου του προηγουμένου έτους. Η αναλογία αύτη δύναται να αυξομειούται δια κοινής αποφάσεως των Υπουργών Εθνικής Αμύνης και Οικονομικών. Δια της υπ΄ αριθ. 423879 της 17 Αυγ. /10 Οκτ. 1960 (ΦΕΚ Β΄ 432) απόφ. Υπ. Οικον. και Εθν. Αμύνης, το ποσοστόν της ετησίας προς το Ν.Ι.Μ.Τ.Σ. επιχορηγήσεως του Γ.Ε.Α. δια το οίκον. έτος 1961 και επέκεινα, ως και της συμμετοχής αυτού εις τας δαπάνας νοσηλείας, καθωρίσθη εις 10% επί των καθ΄ έκαστον έτος αναγραφομένων εις τον προϋπολογισμόν του Γ.Ε.Σ. αντιστοίχων πιστώσεων και Κρατικής επιχορηγήσεως. 3.Αντίστοιχοι πιστώσεις αναγράφονται κατ΄ έτος και εις τον προϋπολογισμόν του Υπουργείου Εσωτερικών (Χωροφυλακής) και υπό ίδιον κεφάλαιον και ίδια άρθρα τούτου. Αι πιστώσεις αύται δεν δύνανται να είναι μικρότεραι των κατά την προηγουμένην παράγραφον εις τον προϋπολογισμόν του Υπουργείου Εθνικής Αμύνης (Γεν. Επιτελείον Αεροπορίας) αναγραφομένων ετησίως. Σελ. 1529  Νοσηλευτικό Ίδρυμα Μ.Τ.Σ. 36.Σ.β.6 Άρθρ.3.-1.Αι δαπάναι του προσωπικού του διατιθεμένου κατά τας εκάστοτε ισχυούσας διατάξεις εις το Νοσηλευτικόν Ίδρυμα Μετοχικού Ταμείου Στρατού υπό του Γενικού Επιτελείου Στρατού, βαρύνουσι και τους προϋπολογισμούς των Υπουργείων Εθνικής Αμύνης (Γενικού Επιτελείου Αεροπορίας) και Εσωτερικών. 2.Η ως άνω επιβάρυνσις ορίζεται κατά την αναλογίαν των παρ. 2 και 3 του προηγουμένου άρθρου. Άρθρ.4.-Εκ των εν τοις άρθρ. 2 και 3 του παρόντος Ν.Δ/τος πιστώσεων, αι μεν αφορώσαι εις την κρατικήν επιχορήγησιν αποδίδονται υπό των οικείων Επιτελείων Στρατού και Αεροπορίας και του Υπουργείου Εσωτερικών απ΄ ευθείας εις το Νοσηλευτικόν Ίδρυμα Μετοχικού Ταμείου Στρατού, εκδιδομένων σχετικών ενταλμάτων επ΄ ονόματι τούτου, αι δε αφορώσαι εις τας δαπάνας νοσηλείας και προσωπικού του Ιδρύματος μεταφέρονται τη προτάσει του Γ.Ε.Σ., συνολικώς ή τμηματικώς εις τον προϋπολογισμόν τούτου. Άρθρ.5.-1.Εις ετήσιαν προς το Νοσηλευτικόν Ίδρυμα Μετοχικού Ταμείου Στρατού επιχορήγησιν υποχρεούνται και τα Μετοχικά Ταμεία Στρατού και Βασιλικής Αεροπορίας, ως και Ενώσεις Ελλήνων Αποστράτων Αξιωματικών του Στρατού Ξηράς και της Αεροπορίας. 2.Το χρηματικόν ποσόν, όπερ έκαστον των ανωτέρω Ταμείων και εκάστη των Ενώσεων υποχρεούται να χορηγήση, καθορίζεται δι΄ αποφάσεων του Υπουργού Εθνικής Αμύνης, μετά πρότασιν του Διοικητικού Συμβουλίου του Ιδρύματος και γνωμοδότησιν των Διοικητικών Συμβουλίων των οικείων Ταμείων και Ενώσεων. Δια τον καθορισμόν τούτον λαμβάνεται υπ΄ όψιν η εις μετόχους και μερισματούχους δύναμις των Μετοχικών Ταμείων Στρατού και Βασιλικής Αεροπορίας και η αναλογία η καθοριζομένη εις την υπό του Υπουργού των Οικονομικών εκδιδομένην δυνάμει του άρθρ. 2 του Νόμ. 2141/39 απόφασίν του, ήτις και δια την περίπτωσιν ταύτην δύναται να αυξομειούται δια κοινής αποφάσεως των Υπουργών Εθνικής Αμύνης και Οικονομικών. Άρθρ.6.-1.Αι ισχύουσαι διατάξεις αι προβλέπουσαι το ποσόν και τον τρόπον αποδόσεως των εισφορών υπέρ Νοσηλευτικού Ιδρύματος Μετοχικού Ταμείου Στρατού των μονίμων εν ενεργεία Αξιωματικών και Ανθυπασπιστών Στρατού και Χωροφυλακής εφαρμόζονται αναλόγως και δια τους Αξιωματικούς και Αρχισμηνίας της Βασιλικής Αεροπορίας. Σελ. 1530 2.Το ποσοστόν κρατήσεως εκ του καταβαλλομένου υπό των Μετοχικών Ταμείων Στρατού και Βασιλικής Αεροπορίας εις τους Αξιωματικούς και Ανθυπασπιστάς ή τας ορφανικάς οικογενείας μερίσματος υπέρ των Ενώσεων Ελλήνων Αποστράτων Αξιωματικών του Στρατού Ξηράς και της Βασιλικής Αεροπορίας το προβλεπόμενον αντιστοίχως υπό των άρθρ. 4 του Α.Ν. 1284/38 ως ετροποποιήθη δια του άρθρου μόνου του Ν.Δ. 2207/43 και 6 παρ. 1 του Α.Ν. 779/45, καθορίζεται εφεξής δια του παρόντος εις 4%. 3.Εξ εκάστης των κρατήσεων τούτου, 3% μεν αποδίδεται εις το Νοσηλευτικόν Ίδρυμα Μετοχικού Ταμείου Στρατού, 1% δε απομένει εις την αντίστοιχον Ένωσιν Αποστράτων Αξιωματικών. Δια τας ορφανικάς οικογενείας τα ανωτέρω ποσοστά μειούνται εις το ήμισυ. Άρθρ.7.-1.Το Μετοχικόν Ταμείον Βασιλικής Αεροπορίας υποχρεούται όπως καταβάλη εις το Νοσηλευτικόν Ίδρυμα Μετοχικού Ταμείου Στρατού, δι΄ εφ΄ άπαξ εισφοράν, χρηματικόν ποσόν δραχ. 2.000.000. 2.Η εφαρμογή των διατάξεων του παρόντος Ν.Δ/τος άρχεται άμα τη καταβολή της εν τη προηγουμένη παραγράφω εισφοράς συμμετοχής. Άρθρ.8.-(Αντικαθίστανται τα εδάφ. α, β και ζ της παρ. 1 του άρθρ. 4 του Α.Ν. 1137/46). Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.